
	Comisia juridică, de disciplină şi imunităţi
     Bucureşti, 07.03.2011
            Nr. 31/1026
	
	Comisia pentru industrii şi servicii
      Bucureşti, 07.03.2011
           Nr. 23/313/2010


PL-x 667/2010
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege pentru completarea Ordonanţei de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. PL-x 667 din 17 noiembrie 2010 şi înregistrată cu nr. 31/1026 din 18 noiembrie 2010, respectiv nr. 23/313/2010 din 18 noiembrie 2010.
	PREŞEDINTE,

                       Daniel Buda

	PREŞEDINTE,

Iulian Iancu


Parlamentul  României

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 07.03.2011                                                             Bucureşti, 09.11.2010

       Nr.31/1026                                                                        Nr.23/313/2010

    PL-x 667/2010
RAPORT   COMUN

asupra proiectului de Lege pentru completarea Ordonanţei de urgenţă a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu proiectul de Lege pentru completarea Ordonanţei de urgenţă a Guvernului nr.195/2002 privind circulaţia pe drumurile publice, trimis cu adresa nr.PL.x.667 din 17 noiembrie 2010 şi înregistrat cu nr. 31/1026 din 18 noiembrie 2010, respectiv nr. 23/313/2010 din 18 noiembrie 2010.
Senatul, în calitate de primă Cameră  sesizată, a adoptat proiectul de lege  în condiţiile art.75 alin.(2) teza a III-a din Constituţia României, republicată.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 

Consiliul Legislativ a avizat favorabil iniţiativa legislativă, conform avizului nr.575 din 10 mai 2010.

Guvernul, prin punctul de vededre transmis cu adresa nr.1741 din 6 iulie 2010, nu susţine adoptarea iniţiativei legislative.
Proiectul de lege a fost avizat negativ de Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională, conform avizelor nr.26/1715 din 30 noiembrie 2010, respectiv nr.32/334/2010 din 24 noiembrie 2010.

Proiectul de lege supus dezbaterii are ca obiect de reglementare completarea Ordonanţei de urgenţă a Guvernului nr.195/2002 privind circulaţia pe drumurile publice, aprobată cu modificări şi completări prin Legea nr.49/2006, republicată, cu modificările şi completările ulterioare, în sensul prevederii a două noi contravenţii sancţionate cu amenda prevăzute în clasa a II-a de sancţiuni, şi anume 4 sau 5 puncte – amendă pentru nerespectarea de către participanţii la trafic a indicatoarelor rutiere care vizează persoanele cu handicap, respectiv pietonii şi bicicliştii.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată şi documentele conexe în şedinţa din 8 februarie 2011, iar membrii Comisiei pentru industrii şi servicii în şedinţa din 1 martie 2011. 

La lucrările Comisiei juridice, de disciplină şi imunităţi au participat, din totalul de 26 de membri, un numar de 15 deputaţi, iar la lucrările Comisiei pentru industrii şi servicii au participat, din totalul de 25 de membri, un numar de 24 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Ion Dascălu – secretar de stat, domnul Lucian Diniţă – director, Direcţia Rutieră ţi domnul Paul Toma, ofiţer superior specialist – Direcţia Rutieră.

La lucrările Comisiei pentru industrii şi servicii au participat, în calitate de invitaţi, din partea Ministerului Administraţiei şi Internelor, doamna Irina Alexe – chestor, doamna Nina Badea – ofiţer superior specialist, domnul Paul Toma – ofiţer superior specialist.

În urma dezbaterii, membrii celor 2 Comisii au hotărât, cu unanimitate de voturi, în conformitate cu prevederile art.67 alin.(3) din Regulamentul Camerei Deputaţilor, ca propunerile aduse prin această iniţiativă legislativă  să se introducă, sub formă de amendamente în Raportul asupra proiectului de Lege privind aprobarea Ordonanţei de urgenţă a Guvernului nr.69/2007 pentru modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, în curs de elaborare, şi, de asemenea, să propună plenului Camerei Deputaţilor respingerea proiectului de Lege pentru completarea Ordonanţei de urgenţă a Guvernului nr.195/2002 privind circulaţia pe drumurile publice. 

În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE ,                                         PREŞEDINTE,
Daniel Buda                                             Iulian Iancu

	SECRETAR,

Gabriel Andronache
	SECRETAR,

Mircea Marin


Consilier parlamentar Ioan Bivolaru                                                                                                                     Expert, Roxana David

